|  |  |  |
| --- | --- | --- |
| Rīgā | Nr. | 2019. gada |

**. §**

**Informatīvais ziņojums**

**"Valsts pārvaldes reformu plāns 2020. Progresa ziņojums 2018/2019"**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu.
2. Visām institūcijām turpināt plānā paredzēto uzdevumu izpildi.
3. Valsts kancelejai:
   1. pabeigt jauna atlīdzības regulējuma izstrādi un līdz 2019. gada 20. decembrim iesniegt Ministru kabinetā likumprojektu "Grozījumi Valsts un pašvaldību institūciju amatpersonu un darbinieku atlīdzības likumā";
   2. sadarbībā ar Būvniecības valsts kontroles biroju un Valsts vides dienestu izvērtēt izmēģinājumprojektus par viedā autoparka vadības sistēmas ieviešanu un līdz 2020. gada 15. decembrim sadarbībā ar ministrijām izstrādāt priekšlikumus šīs sistēmas ieviešanai citās valsts pārvaldes iestādēs;
   3. līdz 2020. gada 1. jūnijam iesniegt Ministru kabinetā informatīvo ziņojumu par valsts pārvaldē nodarbināto mācīšanās un attīstības stratēģiju periodam līdz 2027. gadam, ņemot vērā esošo situāciju, valsts pārvaldes attīstības tendences un sniegto priekšlikumu ietekmi uz valsts budžetu, iedzīvinot lietotājorientēto pieeju kā horizontālo principu un veicinot dažādu pārmaiņu vadības metožu izmantošanu;
   4. turpināt starpdisciplināras valsts pārvaldes inovācijas laboratorijas #GovLabLatvia darbību, t.sk. nodrošinot atbalstu iestādēm Nulles birokrātijas pieejas ieviešanā - administratīvā sloga mazināšanas risinājumu izstrādē.
4. Lai nodrošinātu grāmatvedības uzskaites un personāla lietvedības funkcijas centralizāciju valsts pārvaldē, Valsts kancelejai sadarbībā ar Finanšu ministriju līdz 2020. gada 15. decembrim:
   1. izstrādāt vienotus un standartizētus procesus ministrijās un to padotības iestādēs;
   2. izstrādāt priekšlikumus vienota pakalpojuma centra izveidei;
   3. izstrādāt priekšlikumus informācijas sistēmas risinājuma ieviešanai.
5. Ministrijām, īstenojot papildu funkcijas vai jaunus uzdevumus, pieprasīt jaunas amata vietas un papildu finansējumu tikai tad, ja iestādē ir likvidētas visas ilgstošās vakances (6 mēneši un vairāk) un veikts iestādes funkciju efektivitātes izvērtējums, nodrošinot Valsts pārvaldes reformu plānā 2020 ietvertā mērķa par nodarbināto skaita samazināšanu sasniegšanu. Minētais nav attiecināms uz amata vietām, kuru nepieciešamību nosaka ārvalstu finanšu palīdzības projektu un Moneyval prasību īstenošanas nosacījumi.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Ministru prezidents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J. Citskovskis

Blašķe 67082909

Marina.Blaske@mk.gov.lv

313